เสรีไทยฯ ร้อง สหภาพรัฐสภานานาชาติ ทบทวน สนช.ร่วมประชุม กลางเดือนนี้
องค์การเสรีไทยฯ ร่อน จม.ถึงเลขาฯ สหภาพรัฐสภานานาชาติ ร้องทบทวน สนช. เข้าร่วมประชุมสมัชชาฯ กลางเดือนนี้ ชี้ขาดคุณสมบัติเป็นสมาชิก2 ต.ค. 2557 จรัล ดิษฐาอภิชัย ผู้ประสานงานยุโรป องค์การเสรีไทยเพื่อสิทธิมนุษยชนและประชาธิปไตย ส่งหนังสือถึงเลขาธิการสหภาพรัฐสภานานาชาติ เมื่อวันที่ 18 ก.ย. ที่ผ่านมา เพื่อขอให้ทบทวนการเข้าร่วมประชุมสมัชชาสหภาพรัฐสภานานาชาติของ สนช. ในวันที่ 12-16 ต.ค.ที่จะถึงนี้จรัล ระบุในหนังสือดังกล่าวว่า เป็นที่ชัดเจนว่า สภาของไทยที่แต่งตั้งโดยทหาร หรือที่เรียกกันว่า สภานิติบัญญัติแห่งชาติ (สนช.) ขาดคุณสมบัติที่จำเป็น ในการเข้าเป็นสมาชิกของสหภาพรัฐสภานานาชาติ ซึ่งควรจะมีอุดมการณ์ประชาธิปไตยเขาชี้ว่า สนช.ได้รับการแต่งตั้งโดยคณะรักษาความสงบแห่งชาติ (คสช.) ซึ่งล้วนเป็นทหาร ผู้ทำรัฐประหารในวันที่ 22 พ.ค. ที่ผ่านมาการรัฐประหารไม่ได้เพียงแค่ล้มรัฐบาลประชาธิปไตยที่มาจากการเลือกตั้งเท่านั้น แต่ยังคงหาทางขจัดประชาธิปไตยทุกรูปแบบด้วย คสช.แต่งตั้ง สนช. เพื่อเป็นเครื่องมือในการออกกฎหมาย ไม่ใช่เพื่อเป็นรัฐสภาที่จะเป็นตัวแทนประชาชนไทย จรัลระบุ
องค์การเสรีไทยฯ ร่อน จม.ถึงเลขาฯ สหภาพรัฐสภานานาชาติ ร้องทบทวน สนช. เข้าร่วมประชุมสมัชชาฯ กลางเดือนนี้ ชี้ขาดคุณสมบัติเป็นสมาชิก 2 ต.ค. 2557 จรัล ดิษฐาอภิชัย ผู้ประสานงานยุโรป
รัฐประหาร,รัฐประหาร 2557,รัฐสภา,สนช.,สหภาพรัฐสภานานาชาติ,องค์การเสรีไทยเพื่อสิทธิมนุษยชนและประชาธิปไตย,เสรีไทย